Pérang kang diarani Abbay dianggep suci déning wong Ethiopia, lan dipercaya minangka Gihon kali kang disebutaké ing Kitab Asalmula utawa "Genesis", mili ana ing swarga. Pérangan Abay saka Kali Nil Biru miwiti saka Tlaga Tana lan mili watara 30 kilomèter sadurungé tekan grojogan Tis Issat. Kali iki banjur ménggok ing tlatah lor-wétan Ethiopia ngliwati lembah-lembah kang jero lan "canyon" tumuju menyang Sudan, kang wiwit saka titik iki kali mung diarani Nil Biru.